'n Naweek Wegbreek na Lord's Wines in McGregor - Mooi Leefstyl
Hier by Mooi Leefstyl deel ons 'n naweek wegbreek na Lord's Wines, geleë so 10 kilometer op 'n grondpad buite die dorpie van Mc Gregor. Daar is net iets só avontuurlustig as jy op grondpad begin ry, dit is asof 'n mens sommer onmiddellik opgewonde raak vir wat kom. Ons het die naweek by Lord's Wines begin deur verwelkom te word by hul wynproe lokaal. Hier het ons van hul heerlike wyn geproe en was ook middagete aangebied. Hulle bedien ligte middagetes, so as jy in McGregor is, kom maak 'n draai en geniet 'n wynproe en middagete.
Na ons wynproe het ons gegaan na ons verblyf vir die naweek by hul Blue Crane House. Dit is so 'n paar honderd meter vanaf die proe lokaal. Hierdie is die perfekte huis vir jou volgende wegbreek na die McGregor in die Robertson Vallei saam 'n groep vriende of familie. Die mooiste uitsigte en natuurtonele omvou jou en laat jou onmiddellik rustig voel. Reg voor die huis is daar 'n dam waar daar twee Bloukraanvoëls, asook 'n paar ander tipe voëls, hulself daar huisves. Dit is so mooi gewees om te hulle te sien en geluide te hoor.
Mooi Leefstyl besoek oulike wegbreek plekkies regoor Suid-Afrika. Lees meer oor ons vorige wegbreek plekkies deur hier te klik om ma ons vorige resensies te gaan. Lees meer oor ons naweek by Lord's Wines deur af te rol.
Blue Crane House:
Hierdie ruim huis slaap tot-en-met 8 gaste, wat dit die ideale wegbreek plek maak vir families of vriende. Met pragtige uitsigte oor die wingerd boorde en die dam voor die huis is prentjie mooi.
Die huis is privaat en het ook 'n groot grasperk voor die huis, perfek vir kinders om te speel, of as jy selfs 'n piekniek wil hê langs die dam. Daar is oorgenoeg parkeerplek. Twee motors kan gemaklik onder die dak parkeer en die ander in op die plaveisel.
Ons deel met graagte ons ervaring by die huis met jou. Rol af om nog meer te lees oor die huis en wat dit bied.
Twee braai areas:
Die huis het nie een, maar twee braai areas. Een voor die huis wat die mooiste uitsigte oor die vallei het en 'n onderdak braai het met 'n gemaklike rusbank en 'n lekker groot tafel. Perfek om te onthaal en gesellig te wees. Dan is daar nog 'n buite braai met 'n tafel wat nie onder dak is nie, maar beskut is teen die wind. So daar is opsies wanneer die wind hinder.
Oopplan leef area:
Die huis is 'n selfsorg eenheid en lekker ruim oopplan sitkamer, eetkamer en kombuis met 'n dubbel volume grasdak. Dié eenheid kom ook met sy eie WiFi om in kontak te wees indien die selfoon sein swak is, óf om jul ervaring met jul aanhangers te deel.
In die sitkamer is daar 'n groot platskerm televisie met Netflix, 'n kaggel vir die kouer winter dae en gemaklike banke waar jy jou skoene kan uitskop en net ontspan. Daar is ook 'n ordentlike klanksisteem vir musiek vermaak wanneer jul kuier om die braai vuur.
Die kombuis is ook volledig toegerus met alles wat jy sal nodig hê om heerlike kos te maak. Met die eetkamer tafel in die oopplan kombuis is dit dié perfekte gesellige kuier kombuis. So niemand hoef alleen in die kombuis te wees nie. Daar is 'n Smeg ketel en roosterbrood masjien, asook 'n Siemens koffie masjien wat van top gehalte is! Eetgerei en breekware is daar oorgenoeg van. Daar is ook 'n opwas kamer met 'n Bosch wasmasjien en -skottelgoedwasser, so niemand hoef te staan en skottelgoed was nie.
Kamers & Badkamers:
Al die slaapkamers is ruim en het almal, behalwe die een kamer, ingeboude kaste. Twee van die kamers is ekstra groot en het ook hul eie en-suite badkamers met 'n bad en 'n stort. Daar is ook 'n aparte badkamer met 'n stort vir die twee kamers wat nie en-suites het nie, of as gaste 'n badkamer sou benodig.
Die slaapkamers is gemaklik toegerus en die baddens is van hoë gehalte en slaap baie gemaklik. Let wel dat daar nie televisie in die kamers is nie, daar is wel lugverkoeling.
Die badkamers het wel verwarmde handdoeke relings, wat 'n groot bonus is vir die koue wintermaande.
Wynproe by Lord's Wines:
Ons het ons wegbreek naweek by Lord's Wines begin met 'n wynproe by hul wynproe-lokaal. Lord's Wines is het 'n bekroonde reeks wyne wat gemaak is uit liefde en passie en die doel op goeie gehalte wyne. Jy kan Lord's Wines se wyne bestel deur hul aanlynwinkel te besoek en jou bestelling te plaas. Onder is die lys van lekker wyne wat ons geproe het.
Lord's Wines Cap Classique reeks:
Cap Classique Brut Rosé
Three Barrel Shiraz 2018
Meer oor Lord's Wines:
Vir meer inligting oor Lord's Wines se verblyf en wynproe, klik hier om hul webtuiste te besoek. Jy kan hulle ook volg op Facebook en Instagram vir die nuutste nuus oor dié pragtige plaas.